Jyllandsposten, 1838-05-28
J Roeskilde og Helsingøer seer man at Udvidelse og Forandring af sammes Raadhuussale ere befundne fornødne til Afbenyttelse for Communal- og Valgforhandlingerne. Det er saaledes et glædeligt Tidens Tegn der antyder den stigende Jnteresse for de offentlige Anliggender, at erfare af Helsingøers Avis, at Byens 400 stemmeberet. tigede Borgere, da Raadhuussalen kun afgiver Plads til 50 Medlemmer, naar der skal vælges Stænder= og Communal Deputerede, hellere end at see sig udelukkede fra at afgive Stemme, benytte Klubbens større Locale. Hvorvidt nu Raadhuussalen i Randers kan rumme de henved 600 stemmeberettigede Borgere - hvoraf der ved sidste Repræsentantvalg kun mødte saa yderst ubetydeligt et Antal - dette vil nu førstkommende Torsdag den 31te dennes udvise, da nyt Valg sammesteds skal foretages, idet vi haabe, at de stemmeberettigede Borgere med større Fuldtallighed vil freqventere Valgforhandlingen, hvor man har Grund til at formode, at Valget paa Ædlingen Oberst Brock dennegang med endnu større Pluralitet vil istemmes, da den tidligere Hindring, nemlig Mangel af Borgerskab, senere fra dennes Side er bortryddet, ved efter sidste Valg at have erhvervet saadant. Endvidere formenes det at være en almindelig Mening, at Hr. Elmenhoff, Redacteur af Randers Amtsavis, i flere Henseender særdeles vel egnede sig til den Byes Repræsentant, med hvis Forhold og Forfatning han, ifølge sin Stilling og lange Ophold, maa have samlet den nøieste locale Kundskab, ligesom den almindelige Opmærksomhed i andet Fald haabes rettet mod enkelte saare duelige og indsigtsfulde Handlende, som ogsaa visseligen med stort Held vilde kunne beklæde denne Post. - Den 28de Mai, som vi idag saae oprinde, og som med Rette over hele Landet burde feires som en sand og dyrebar Nationalfest, synes endnu iaar i vore jydske Byer, med faa Undtagelser, at ende, som den begyndte, i al Stilhed og uden festlig Larm. Med Toaster, Taler og Declamationer tænke Jyderne og maaskee Flere som saa Dermed har det Tid nok, det er paa Resultaterne vi ville drikke." Med altfor dyb Alvor er derfor for Øieblikke Sindet hendraget til det Viborg Stænderbord til at Druesaften nu i de fulde Bægre kan smage; dog Tiden vil komme, at disse skulle tommes med Jubel og Glæde, og inden vor Viborg Stænderforsamling atter opløses, vil mulig Udfaldet af mangen fædrenelandsk vigtig Sag allerede bekræfte, at et stort og betydningsfuldt Skridt til Nationalvellet atter er gjort, at vore stormende Lykønskninger over Konge, Regjering og Folkets Mænd, saaledes opsættes til Dagværkets videre Udvikling, deri vil vist Ingen fortænke de altid velberegnende Jyder. At der imidlertid ei vil blive sparet paa i Viborg at lade Glassene klinke, dette er i sin Orden. - At den forberedende Forsamling i Eckernforde af de slesvig-holsteenske Deputerede ei blev bivaanet af flere end 3 Medlemmer, dermed har det vistnok en gandske anden Bevendthed, end den Viborg Samler deraf synes at udlede ved Anbringelsen af Ordsproget, viel Geschrei und wenig Wolle", som isandhed, selv tilbørlig fordansket, dog allermindst lader sig anvende paa vore vakkre frisindede Sønderjyder. Om Nørrejyllands Deputerede have handlet rigtigere ved, uden mindste Forsøg, at indlede nogensomhelst forberedende Samling forinden den 21de Mai, dette bliver vel altid et Spørgsmaal. Af dette Blad udgaaer et No. ugentlig, som betales med 1 Rbdr. Qvartalet. Subskription derpaa modtages i alle Provindsens Boglader.